סגן ראש התנועה במצרים אמר כי "בשום מצב לא נכיר במדינת ישראל. היא אויב ויישות כובשת. לא ארשה לעצמי לאפשר לאיש מהתנועה לשבת עם ישראלי"
סגן ראש תנועת האחים המוסלמים במצרים, רשאד ביומי, אמר הבוקר (ראשון) לעיתון אל-חיאת היוצא לאור בלונדון כי "בשום מצב תנועת האחים המוסלמים לא תכיר במדינת ישראל". ביומי רמז לאפשרות שהסכם השלום בין המדינות יובא למשאל-עם כדי להכריע בסוגיה, "ההסכמים נחתמו לפני זמן רב והעם המצרי לא היה שותף להם ולכן העם צריך לומר את דברו בנושא". סגן ראש התנועה הוסיף כי "ההסכמים יכובדו על פי החוק, אולם לכל צד יש את הזכות לבחון אותו מחדש".